


VZNESENÉ PRIPOMIENKY V RÁMCI PRIPOMIENKOVÉHO KONANIA
Návrh vyhlášky Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 209/2014 Z. z., ktorou sa ustanovuje rozsah odbornej prípravy, rozsah požadovaných vedomostí pre skúšky odbornej spôsobilosti, podrobnosti o zriaďovaní a činnosti komisií na preskúšanie odbornej spôsobilosti, podrobnosti o skúške pred komisiou na preskúšanie odbornej spôsobilosti, obsah osvedčenia o odbornej spôsobilosti a rozsah aktualizačnej odbornej prípravy v znení vyhlášky č. 222/2018 Z. z.
LP/2026/449
Vysvetlivky k použitým skratkám v tabuľke:
O – obyčajná
Z – zásadná
Počet vznesených pripomienok, z toho zásadných: 	24/1
Počet vznesených hromadných pripomienok: 	0

Vznesené pripomienky
	Subjekt
	Typ
	Pripomienka

	MDSR
Ministerstvo dopravy Slovenskej republiky
	O
	K úvodnej vete
V úvodnej vete navrhujeme vypustiť  slová „(ďalej len „zákon“)“ pre nadbytočnosť keďže ide o novelu.

	MDSR
Ministerstvo dopravy Slovenskej republiky
	O
	Čl. I bod 1
V čl. I bode 1 sa navrhuje nahradiť päťčlennú komisii komisiou ktorá musí mať najmenej troch členov, teda môže mať aj párny počet členov, a to aj taký že ak bude prítomná nadpolovičná väčšina táto bude taktiež párna, pričom návrh nerieši prípadnú rovnosť hlasov, navrhujeme ustanoviť, že v prípade rovnosti hlasov rozhoduje hlas predsedajúceho.

	MDSR
Ministerstvo dopravy Slovenskej republiky
	O
	Čl. I bod 2
V čl. I bode 2 navrhujeme vypustiť slová „v listinnej podobe alebo elektronickej podobe“ pre nadbytočnosť keďže použitý pojem  „písomnou formou“ už v sebe zahŕňa pojmy, ktoré navrhujeme vypustiť.

	MDSR
Ministerstvo dopravy Slovenskej republiky
	O
	Čl. I bod 4
V čl. I bode 4 navrhujeme v úvodných vetách  nepoužívať pojem bod ale pojem „časť “a tú identifikovať uvedením rímskej číslice (keďže tieto sa používajú aj v samotnej prílohe) teda „V prílohe č. 1 časti I. úvodná veta znie:“, táto pripomienka platí aj pre zvyšné novelizačné body. Navyše v niektorých novelizačných bodoch sa používa slovné vyjadrenie čísla a v iných  sa používa rímska číslica (čl. I bod 6.). Tam kde sa  novelizuje viacero častí (bodov) navrhujeme  slovo „znie“ nahradiť slovom „znejú“.

	MDSR
Ministerstvo dopravy Slovenskej republiky
	O
	Čl. I bod 2 úvodná veta
V čl. I bode 2 úvodnej vete odporúčame slovo „ods.“ nahradiť slovom „odsek“.

	MDSR
Ministerstvo dopravy Slovenskej republiky
	O
	Predkladacej správe
V predkladacej správe navrhujeme vypustiť poslednú vetu o účinnosti.

	MFSR
Ministerstvo financií Slovenskej republiky
	O
	Celému materiálu
Návrh je potrebné zosúladiť s prílohou č. 1 Legislatívnych pravidiel vlády SR (napríklad v úvodnej vete návrhu vyhlášky vypustiť legislatívnu skratku „(ďalej len „zákon“)“, pretože v platnom znneí vyhlášky je už zavedená, v čl. I bode 1 za slová „ods. 1“ vložiť slová „prvej vete“, v bode 2 úvodnej vete slová „ods. 1“ nahradiť slovami „odsek 1“, v bode 6 úvodnej vete slová „bode III.“ nahradiť slovami „treťom bode“, v bode 8 úvodnej vete slová „štvrtom bode sa“ nahradiť slovami „sa štvrtý bod“, v bode 9 úvodnej vete vypustiť slovo „v“ ako nadbytočné, v bode 11 úvodnej vete slovo „znie“ nahradiť slovom „znejú“, v bode 12 úvodnej vete slovo „znie“ nahradiť slovom „znejú“, v prílohe č. 1 desiatom bode písm. a) podbode 3b. vypustiť slovo „alebo“, v bode 13 prílohe č. 1 dvanástom bode písm. b) druhý bod a v písmene f) úvodnú vetu preformulovať tak, aby sa v nej neodkazovalo na vykonávaný zákon, v nadväznosti na to v poznámke pod čiarou k odkazu 1 podľa potreby ponechať druhú citáciu a odkaz 2 vrátane poznámky pod čiarou vypustiť, v poznámke pod čiarou k odkazu 3 na konci pripojiť tieto slová: „v znení zákona č. 10/2018 Z. z.“, v bode 15 úvodnej vete za slovo „štrnástym“ vložiť slovo „bodom“, v štrnástom bode písm. j) slovo „bezpečnosti“ nahradiť slovom „bezpečnosť“, v pätnástom bode písm. i) za slovo „prevádzkové/ vložiť slovo „a“).

	MHSR
Ministerstvo hospodárstva Slovenskej republiky
	O
	doložke vybraných vplyvov
Odporúčame predkladateľovi vyplniť správne časť Definícia problému.
Odôvodnenie:
V časti "Definícia problému" doložky vybraných vplyvov sú informácie o cieli materiálu a teda ide o duplicitu s nasledujúcou časťou "Cieľ materiálu". V časti "Definícia problému" je potrebné uviesť základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

	MHSR
Ministerstvo hospodárstva Slovenskej republiky
	O
	doložke vybraných vplyvov
Odporúčame predkladateľovi doplniť do bodu 8. Preskúmanie účelnosti v doložke vybraných vplyvov kritériá na preskúmanie účelnosti.
Odôvodnenie:
Ide o povinný údaj v zmysle Jednotnej metodiky na posudzovanie vybraných vplyvov.

	MINCRS
Ministerstvo cestovného ruchu a športu Slovenskej republiky
	O
	vlastnému materiálu
Odporúčame návrh zákona upraviť legislatívno-technicky, a to napríklad v
-	bode  2 slovo „ods.“ nahradiť slovom „odsek“,
-	bode 6 slová „bode III.“ nahradiť slovami „treťom bode“ z dôvodu zosúladenia legislatívnej techniky napríklad s bodmi 4 a 5, pričom súčasne odporúčame jednotlivé časti uvedené rímskymi číslicami označovať ako „časť“ a nie ako body,
-	bode 8 slová „štvrtom bode sa“ nahradiť slovami „sa štvrtý bod“, 
-	bode 9 úvodnej vete vypustiť slovo „v“ z dôvodu nadbytočnosti, pričom novelizačný bod odporúčame upraviť nasledovne „V prílohe č. 1 piatom bode písm. b) sa na konci pripájajú tieto slová: „a uplatňovanie rizikovej analýzy““, nakoľko doterajší text písmena b) sa nemení,
-	bodoch 11 a 12 slovo „znie“ nahradiť slovom „znejú“,
-	bode 15 za slovo „štrnástym“ vložiť slovo „bodom“.

	MKSR
Ministerstvo kultúry Slovenskej republiky
	O
	Celému materiálu
K bodu 2: V úvodnej vete je potrebné skratku „ods.“ vypísať slovom.
Odôvodnenie: Súlad s bodom 30.3. prílohy č. 1. legislatívnych pravidiel vlády.
K bodom 4,5,7 až 14: Upozorňujeme, že body nie sú označené arabskými číslami, ale rímskymi číslami. Odporúčame označenia bodov uvádzať tak, ako je to v bode 6 a poslednej vete v bode 13.
Odôvodnenie : Legislatívno-technická pripomienka

	MOSR
Ministerstvo obrany Slovenskej republiky
	O
	čl. I – body 2, 4, 6 až 8, 11 až 13 a 15
1.	V bode 2 odporúčame slovo „ods.“ nahradiť slovom „odsek“.
2.	V bodoch 4, 6 a 7 úvodnej vete odporúčame na začiatok vety vložiť označenie bodu rímskou číslicou a zároveň v bode 6 odporúčame slová „bode III.“ nahradiť slovami „treťom bode“.
3.	V bode 8 odporúčame slová „štvrtom bode sa“ nahradiť slovami „sa štvrtý bod“.
4.	V bodoch 11 a 12 odporúčame slovo „znie“ nahradiť slovom „znejú“.
5.	V bode 13 poznámke pod čiarou k odkazu 3 odporúčame na konci vety vložiť slová „v znení zákona č. 10/2018 Z. z.“.
6.	V bode 15 odporúčame za slovo „štrnástym“ vložiť slovo „bodom“.
Odôvodnenie: Legislatívno-technická pripomienka.

	MPRVSR
Ministerstvo pôdohospodárstva a rozvoja vidieka Slovenskej republiky
	Z
	Čl. I bod 11
V čl. I novelizačnom bode 11 v navrhovanom znení  prílohy č. 1 v siedmom bode žiadame vypustiť písmeno e) alebo toto upraviť nasledovne:  „e) právne predpisy o potravinách, ktoré súvisia s činnosťou podľa písmen a) až d).“. 
Táto pripomienka je zásadná.
Odôvodnenie:
Navrhované znenie písmena e) zakladá neprimerane široký a neurčitý záber požadovaných vedomostí pre skúšky na epidemiologicky závažné činnosti pri výrobe, manipulácii alebo umiestnení na trh potravín, pokrmov alebo nápojov, ktoré nesúvisia s danou činnosťou. Požadovanie znalosti celého potravinového práva bez prepojenia na vykonávanú činnosť je pre prax neúčelné. Zároveň ide o duplicitu s písmenom b), podľa ktorého rozsah požadovaných vedomostí pre skúšky na epidemiologicky závažné činnosti pri výrobe, manipulácii alebo umiestnení na trh potravín, pokrmov alebo nápojov predstavujú povinnosti pri výrobe, preprave, skladovaní, predaji a manipulácii s potravinami podľa právnych predpisov o potravinách súvisiacich s danou činnosťou. Vypustením písmena e) alebo spresnením znenia písmena e) sa odstráni duplicita a rozsah vedomostí sa obmedzí na právne predpisy bezprostredne súvisiace s výkonom epidemiologicky závažnej činnosti pri výrobe, manipulácii alebo umiestnení na trh potravín, pokrmov alebo nápojov.

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 2
Odporúčame v Čl. I bode 2 navrhovanom § 4 ods. 1 vypustiť slová „v listinnej podobe alebo elektronickej podobe“.
Odôvodnenie: Použité slovné spojenie „v písomnej forme“ vo vzťahu k forme podávania žiadosti zahŕňa ako listinnú podobu tak aj elektronickú podobu.

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 12
Odporúčame v Čl. I bode 12 navrhovanej prílohe č. 1 bode  XI. písm. g) piatom bode za slovo „preventívna“ vložiť slovo „deratizácia“.
Odôvodnenie: Legislatívno-technická pripomienka.

	MPSVRSR
Ministerstvo práce, sociálnych vecí a rodiny Slovenskej republiky
	O
	K Čl. I bodu 13
Odporúčame v Čl. I bode 13 navrhovanej poznámke pod čiarou k odkazu 2 vypustiť slová 
„o ochrane, podpore a rozvoji verejného zdravia a o zmene a doplnení niektorých zákonov“.
Odporúčame v Čl. I bode 13 navrhovanej poznámke pod čiarou k odkazu 3 na konci vypustiť čiarku a pripojiť tieto slová: „v znení zákona č. 10/2018 Z. z.“.
Odôvodnenie: Legislatívno-technická pripomienka.

	MVSR
Ministerstvo vnútra Slovenskej republiky
	O
	Čl. I bodu 2
1.	V úvodnej vete bodu 2 navrhujeme slovo „ods.“ nahradiť slovom „odsek“.

	MVSR
Ministerstvo vnútra Slovenskej republiky
	O
	Čl. I bodu 6
2.	V úvodnej vete bodu 6 navrhujeme slová „bode III.“ Nahradiť slovami „treťom bode“.

	MVSR
Ministerstvo vnútra Slovenskej republiky
	O
	Čl. I bodu 8
3.	V úvodnej vete bodu 8 navrhujeme slová „štvrtom bode sa“ nahradiť slovami „sa štvrtý bod“.

	MVSR
Ministerstvo vnútra Slovenskej republiky
	O
	Čl. I bodu 9
4.	Z úvodnej vety bodu 9 navrhujeme vypustiť slovo „v“.

	MVSR
Ministerstvo vnútra Slovenskej republiky
	O
	Čl. I bodu 11
5.	V úvodnej vete bodu 11 navrhujeme slovo „znie“ nahradiť slovom „znejú“.

	MVSR
Ministerstvo vnútra Slovenskej republiky
	O
	Čl. I bodu 12
6.	V úvodnej vete bodu 12 navrhujeme slovo „znie“ nahradiť slovom „znejú“.

	MVSR
Ministerstvo vnútra Slovenskej republiky
	O
	Čl. I bodu 13
7.	Podľa bodu 22.1 Legislatívno-technických pokynov, ktoré tvoria prílohu Legislatívnych pravidiel vlády SR sa vo o vykonávacom právnom predpise odkazuje na zákon, na základe ktorého sa vykonávací predpis vydáva, uvedením príslušného ustanovenia tohto zákona priamo v texte vykonávacieho právneho predpisu, a to z dôvodu, že vykonávací predpis je striktne závislý od svojej zákonnej delegácie (splnomocnenia), preto prepojenie medzi ním a vykonávaným zákonom má normatívny charakter a musí byť pevnou súčasťou textu. Nejde teda o nezáväznú informáciu pod čiarou. Z tohto dôvodu v prílohe č. 1 bode 13 dvanástom bode písm. b) druhom bode a v písmene f) úvodnej vete je potrebné odkazy na poznámky pod čiarou vypustiť a ak je to potrebné, na vykonávaný zákon odkázať priamo v texte vyhlášky. Poznámku pod čiarou k odkazu 3 je potrebné na základe pripomienky prečíslovať. Znenie poznámky pod čiarou (alebo poznámok pod čiarou) je potrebné uviesť v úvodzovkách  a zakončiť ich bodkou.
Na konci znenia bodu 12 navrhujeme dovetok uviesť v znení: „Doterajší dvanásty bod sa označuje ako trinásty bod.“.

	MVSR
Ministerstvo vnútra Slovenskej republiky
	O
	Čl. I bodu 15
8.	V úvodnej vete bodu 15 navrhujeme za slovo „štrnástym“ vložiť slovo „bodom“. V  pätnástom bode na konci znenia písmena e) navrhujeme uviesť čiarku.

	GPSR
Generálna prokuratúra Slovenskej republiky
	
	Odoslané bez pripomienok

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok

	MSSR
Ministerstvo spravodlivosti Slovenskej republiky
	
	Odoslané bez pripomienok

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok

	MŠVVaMSR
Ministerstvo školstva,výskumu,vývoja a mládeže Slovenskej republiky
	
	Odoslané bez pripomienok

	MŽPSR
Ministerstvo životného prostredia Slovenskej republiky
	
	Odoslané bez pripomienok

	NBS
Národná banka Slovenska
	
	Odoslané bez pripomienok

	NBÚ
Národný bezpečnostný úrad
	
	Odoslané bez pripomienok

	UPVSR POaZE
Úrad podpredsedu vlády Slovenskej republiky pre Plán obnovy a znalostnú ekonomiku
	
	Odoslané bez pripomienok

	ÚGKKSR
Úrad geodézie, kartografie a katastra Slovenskej republiky
	
	Odoslané bez pripomienok

	ÚJDSR
Úrad jadrového dozoru Slovenskej republiky
	
	Odoslané bez pripomienok

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok

	ŠÚSR
Štatistický úrad Slovenskej republiky
	
	Odoslané bez pripomienok



Vznesené hromadné pripomienky
	Subjekt
	Podporo-
vatelia
	Pripomienka

	K materiálu neboli pridané hromadné pripomienky.

